title: 2010/779/EU: Odluka Vijeća od 14. prosinca 2010. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine koje se odnose na uspostavu Europske agencije za operativno upravljanje velikim IT sustavima u području slobode, sigurnosti i pravde

text:
               19/Sv. 11

               HR

               Službeni list Europske unije

               153

         32010D0779

               L 333/58

               SLUŽBENI LIST EUROPSKE UNIJE

         ODLUKA VIJEĆA
   od 14. prosinca 2010.
   o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine koje se odnose na uspostavu Europske agencije za operativno upravljanje velikim IT sustavima u području slobode, sigurnosti i pravde
   (2010/779/EU)
   VIJEĆE EUROPSKE UNIJE,
   uzimajući u obzir članak 4. Protokola (br. 19.) o schengenskoj pravnoj stečevini uključenoj u okvir Europske unije, koji je priložen Ugovoru o Europskoj uniji i Ugovoru o funkcioniranju Europske unije (dalje u tekstu: Schengenski protokol),
   uzimajući u obzir zahtjev Vlade Ujedinjene Kraljevine Velike Britanije i Sjeverne Irske, u njezinom pismu predsjedniku Vijeća, od 5. listopada 2010. za sudjelovanje u pojedinim odredbama schengenske pravne stečevine, kako je navedeno u tom pismu,
   budući da:

               (1)

               Vijeće je Odlukom 2000/365/EZ (1) ovlastilo Ujedinjenu Kraljevinu Velike Britanije i Sjeverne Irske za sudjelovanje u pojedinim odredbama schengenske pravne stečevine, u skladu s uvjetima utvrđenim u toj Odluci.

               (2)

               Europska je komisija 24. lipnja 2009. predstavila prijedlog za Uredbu Europskog parlamenta i Vijeća o uspostavi Europske agencije za operativno upravljanje velikim IT sustavima u području slobode, sigurnosti i pravde (dalje u tekstu: predložena Uredba).

               (3)

               U skladu s predloženom Uredbom, Europska agencija za operativno upravljanje velikim IT sustavima u području slobode, sigurnosti i pravde (dalje u tekstu: Agencija) treba biti odgovorna za operativno upravljanje drugom generacijom Schengenskog informacijskog sustava (SIS II), Viznim informacijskim sustavom (VIS-om) i sustavom Eurodac te joj se, na temelju glave V. dijela trećeg Ugovora o funkcioniranju Europske unije odgovarajućim zakonodavnim instrumentom, može povjeriti priprema, razvoj i operativno upravljanje drugim velikim IT sustavima u području slobode, sigurnosti i pravde.

               (4)

               SIS II dio je schengenske pravne stečevine. Uredba (EZ) br. 1987/2006 Europskog parlamenta i Vijeća (2) i Odluka Vijeća 2007/533/PUP (3) uređuju uspostavu, funkcioniranje i uporabu sustava SIS II. Međutim, Ujedinjena Kraljevina sudjelovala je samo u donošenju Odluke 2007/533/PUP koja razvija odredbe schengenske pravne stečevine iz članka 1. točke (a) podtočke ii. Odluke 2000/365/EZ.

               (5)

               VIS je također dio schengenske pravne stečevine. Ujedinjena Kraljevina nije sudjelovala u donošenju i ne obvezuju je Odluka 2004/512/EZ (4), Uredba (EZ) br. 767/2008 (5) i Odluka 2008/633/PUP (6) kojima se uređuje uspostava, funkcioniranje i uporaba sustava VIS.

               (6)

               Eurodac nije dio schengenske pravne stečevine. Ujedinjena Kraljevina sudjelovala je u donošenju Uredbe (EZ) br. 2725/2000 (7) koja uređuje uspostavu, funkcioniranje i uporabu sustava Eurodac i ona je za nju obvezujuća.

               (7)

               S obzirom na svoje sudjelovanje u sustavu Eurodac, i djelomično sudjelovanje u SIS-u II, Ujedinjena Kraljevina ima pravo sudjelovati u aktivnostima Agencije, u mjeri u kojoj će ta Agencija biti odgovorna za operativno upravljanje sustavom SIS II kako je uređeno Odlukom 2007/533/PUP i Eurodacom.

               (8)

               Predložena Agencija bi trebala biti jedinstvena pravna osoba s jedinstvenom organizacijskom i financijskom strukturom. U tu svrhu Agenciju bi trebalo uspostaviti jednim zakonodavnim instrumentom, o kojem Vijeće mora glasovati u cjelini. Osim toga, predložena bi se Uredba nakon donošenja trebala primjenjivati u cjelini u državama članicama koje obvezuje. Mogućnost djelomične primjene za Ujedinjenu Kraljevinu time je isključena.

               (9)

               Da se osigura usklađenost s Ugovorima i važećim Protokolima te istodobno očuva jedinstvo i dosljednost predložene Uredbe, Ujedinjena Kraljevina zatražila je, u skladu s člankom 4. Schengenskog Protokola, sudjelovanje u predloženoj Uredbi, u mjeri u kojoj će Agencija biti odgovorna za operativno upravljanje sustavom SIS II, kako je uređeno Uredbom (EZ) br. 1987/2006, i VIS-om.

               (10)

               Vijeće priznaje pravo Ujedinjene Kraljevine da u skladu s člankom 4. Schengenskog Protokola zatraži sudjelovanje u predloženoj Uredbi, u mjeri u kojoj Ujedinjena Kraljevina ne sudjeluje u predloženoj Uredbi iz drugih razloga.

               (11)

               Sudjelovanje Ujedinjene Kraljevine u predloženoj Uredbi ne dovodi u pitanje činjenicu da Ujedinjena Kraljevina trenutačno ne sudjeluje, i ne može sudjelovati, u odredbama schengenske pravne stečevine koje se odnose na slobodno kretanje državljana trećih zemalja, viznu politiku i prijelaz vanjskih granica država članica. Stoga bi u predloženu Uredbu bilo uputno uključiti posebne odredbe, posebno u vezi s ograničenim pravima glasovanja u Upravom odboru Agencije, koje bi odražavale taj poseban položaj Ujedinjene Kraljevine.

               (12)

               Mješovit odbor, osnovan u skladu s člankom 3. Sporazuma kojeg je sklopilo Vijeće Europske unije i Republika Island i Kraljevina Norveška o pridruživanju tih država provedbi, primjeni i razvoju schengenske pravne stečevine (8), u skladu s člankom 5. tog Sporazuma obaviješten je o pripremi ove Odluke.

               (13)

               Mješovit odbor osnovan u skladu s člankom 3. Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (9), u skladu s člankom 5. tog Sporazuma obaviješten je o pripremi ove Odluke,

         DONIJELO JE OVU ODLUKU:
   Članak 1.
   U skladu s Odlukom Vijeća 2000/365/EZ, Ujedinjena Kraljevina Velike Britanije i Sjeverne Irske sudjeluje u Uredbi Europskog parlamenta i Vijeća o osnivanju Europske agencije za operativno upravljanje velikim IT sustavima u području slobode, sigurnosti i pravde, u mjeri u kojoj se Uredba odnosi na operativno upravljanje Viznim informacijskim sustavom (VIS) i dijelove druge generacije Schengenskog informacijskog sustava (SIS II), u kojima Ujedinjena Kraljevina ne sudjeluje.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 14. prosinca 2010.

            Za Vijeće

            Predsjednik

         S. VANACKERE

      (1)  SL L 131, 1.6.2000., str. 43.

      (2)  SL L 381, 28.12.2006., str. 4.

      (3)  SL L 205, 7.8.2007., str. 63.

      (4)  Odluka Vijeća 2004/512/EZ od 8. lipnja 2004. o uspostavi Viznog informacijskog sustava (VIS) (SL L 213, 15.6.2004., str. 5.).

      (5)  Uredba (EZ) br. 767/2008 Europskog parlamenta i Vijeća od 9. srpnja 2008. o Viznom informacijskom sustavu (VIS) i razmjeni podataka između država članica o vizama za kratkotrajni boravak (Uredba VIS) (SL L 218, 13.8.2008., str. 60.).

      (6)  Odluka Vijeća 2008/633/PUP od 23. lipnja 2008. o pristupu zaduženih tijela država članica i Europola podacima Viznog informacijskog sustava (VIS) u svrhu sprečavanja, otkrivanja i istraživanja kaznenih djela terorizma i drugih teških kaznenih djela (SL L 218, 13.8.2008., str. 129.).

      (7)  Uredba Vijeća (EZ) br. 2725/2000 od 11. prosinca 2000. o osnivanju sustava „Eurodac” za usporedbu otisaka prstiju za učinkovitu primjenu Dublinske konvencije (SL L 316, 15.12.2000., str. 1.).

      (8)  SL L 176, 10.7.1999., str. 36.

      (9)  SL L 53, 27.2.2008., str. 52.


title: 2013/777/ZVSP: Odluka Političkog i sigurnosnog odbora EUTM Somalija/1/2013 оd 17. prosinca 2013. o imenovanju zapovjednika misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalija)

text:
               20.12.2013

               HR

               Službeni list Europske unije

               L 346/53

         ODLUKAPOLITIČKOG I SIGURNOSNOG ODBORA EUTM SOMALIJA/1/2013
   оd 17. prosinca 2013.
   o imenovanju zapovjednika misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalija)
   (2013/777/ZVSP)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Odluku Vijeća 2010/96/ZVSP od 15. veljače 2010. o vojnoj misiji Europske unije za doprinos osposobljavanju somalijskih snaga sigurnosti (1), a posebno njezin članak 5.,
   budući da:

               (1)

               Vijeće je na temelju članka 5. stavka 1. Odluke 2010/96/ZVSP ovlastilo Politički i sigurnosni odbor (PSO) za donošenje odluka o imenovanju zapovjednika misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalija).

               (2)

               Vijeće je 22. siječnja 2013. donijelo Odluku 2013/44/ZVSP o izmjeni i produljenju Odluke 2010/96/ZVSP (2) kojom je brigadni general Gerald AHERNE imenovan zapovjednikom misije EU-a.

               (3)

               Talijanska Republika predložila je imenovanje brigadnog generala Massima MINGIARDIA za novog zapovjednika misije EU-a koji će naslijediti brigadnog generala Geralda AHERNEA.

               (4)

               Vojni odbor EU-a podupire taj prijedlog.

               (5)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i akcija Unije koje imaju obrambene implikacije. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Brigadni general Massimo MINGIARDI imenuje se zapovjednikom misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalija) od 15. veljače 2014.
   Članak 2.
   Ova Odluka stupa na snagu 15. veljače 2014.

      Sastavljeno u Bruxellesu 17. prosinca 2013.

            Za Politički i sigurnosni odbor

            Predsjednik

         W. STEVENS

      (1)  SL L 44, 19.2.2010., str. 16.

      (2)  Odluka Vijeća 2013/44/ZVSP od 22. siječnja 2013. o izmjeni i produljenju Odluke 2010/96/ZVSP o vojnoj misiji Europske unije za doprinos osposobljavanju sigurnosnih snaga Somalije (SL L 20, 23.1.2013, str. 57.).


title: Odluka Vijeća od 7. studenoga 2006. u vezi stajališta koje Zajednica treba zauzeti u okviru Međunarodnog vijeća za tropsko drvo o produljenju Međunarodnog sporazuma o tropskom drvu iz 1994.

text:
               11/Sv. 116

               HR

               Službeni list Europske unije

               69

         32006D1208(01)

               C 298/1

               SLUŽBENI LIST EUROPSKE UNIJE

         ODLUKA VIJEĆA
   od 7. studenoga 2006.
   u vezi stajališta koje Zajednica treba zauzeti u okviru Međunarodnog vijeća za tropsko drvo o produljenju Međunarodnog sporazuma o tropskom drvu iz 1994.
   2006/C 298/01
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a naročito njegov članak 133. u vezi s člankom 300. stavkom 2. istog Ugovora,
   uzimajući u obzir prijedlog Komisije (1),
   budući da:

               (1)

               Zajednica je potpisala i privremeno primjenjuje Međunarodni sporazum o tropskom drvu iz 1994. Odlukom Vijeća 96/493/EZ (2).

               (2)

               Sporazum koji zamjenjuje Međunarodni sporazum o tropskom drvu iz 1994. uspješno je sklopljen u okviru UNCTAD-a u siječnju 2006.

               (3)

               Međunarodni sporazum o tropskom drvu iz 1994. ostaje na snazi do 31. prosinca 2006., osim ako, u skladu s odredbama članka 46. stavka 3., odlukom Međunarodnog vijeća za tropsko drvo bude produljen nakon tog datuma sve do trenutka stupanja na snagu Sporazuma koji ga zamjenjuje.

               (4)

               Produljenje Sporazuma je u interesu Zajednice.

               (5)

               Trebalo bi utvrditi stajalište Europske zajednice u Međunarodnom vijeću za tropsko drvo,

         ODLUČILO JE:
   Članak 1.
   Stajalište Europske zajednice u okviru Međunarodnog vijeća za tropsko drvo je glasovati za produljenje Međunarodnog sporazuma o tropskom drvu iz 1994. sve do trenutka privremenog ili konačnog stupanja na snagu Sporazuma iz 2006. koji ga zamjenjuje.
   Članak 2.
   Europska zajednica će težiti za tim da Međunarodno vijeće za tropsko drvo donese odluku o ograničavanju trajanja produljenja Međunarodnog sporazuma o tropskom drvu iz 1994. ili o uključivanju klauzule o preispitivanju.

      Sastavljeno u Bruxellesu 7. studenoga 2006.

            Za Vijeće

            Predsjednik

         E. HEINÄLUOMA

      (1)  Dok. 12953/06 – COM(2006) 469 završna verzija.

      (2)  SL L 208, 17.8.1996., str. 1.


title: 2012/483/EU: Odluka Komisije od 20. kolovoza 2012. o utvrđivanju novog roka za dostavljanje dokumentacije za određene tvari koje treba ispitati u okviru četrnaestogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća (priopćena pod brojem dokumenta C(2012) 5787)  Tekst značajan za EGP

text:
               03/Sv. 061

               HR

               Službeni list Europske unije

               192

         32012D0483

               L 226/6

               SLUŽBENI LIST EUROPSKE UNIJE

               20.08.2012.

      ODLUKA KOMISIJE

   od 20. kolovoza 2012.
   o utvrđivanju novog roka za dostavljanje dokumentacije za određene tvari koje treba ispitati u okviru četrnaestogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća
   (priopćena pod brojem dokumenta C(2012) 5787)
   (Tekst značajan za EGP)
   (2012/483/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2.,
   budući da:

               (1)

               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) uspostavlja se popis aktivnih tvari koje treba ocijeniti s ciljem njihovog mogućeg uvrštenja u Prilog I., I.A ili I.B Direktivi 98/8/EZ.

               (2)

               Za izvjestan broj kombinacija tvari/vrsta proizvoda uvrštenih na taj popis ili su svi sudionici prekinuli svoje sudjelovanje u programu preispitivanja, ili država članica koja je određena kao izvjestiteljica za ocjenjivanje nije zaprimila nijednu cjelovitu dokumentaciju u roku navedenom u članku 9. i članku 12. stavku 3. Uredbe (EZ) br. 1451/2007.

               (3)

               Stoga je Komisija, u skladu s člankom 11. stavkom 2., člankom 12., stavkom 1. i člankom 13. stavkom 5. Uredbe (EZ) br. 1451/2007 o tome obavijestila države članice. Te su informacije 17. siječnja 2011. objavljene i u elektroničkom obliku.

               (4)

               U roku od tri mjeseca od objavljivanja tih informacija u elektroničkom obliku, nekoliko je trgovačkih društava izrazilo interes za preuzimanje uloge sudionika za neke od predmetnih tvari i vrsta proizvoda u skladu s člankom 12. stavkom 1. Uredbe (EZ) br. 1451/2007.

               (5)

               Stoga bi trebalo utvrditi novi rok za dostavljanje dokumentacije za te tvari i vrste proizvoda u skladu s člankom 12. stavkom 3. drugim podstavkom te Uredbe.

               (6)

               Mjere predviđene ovom Odlukom u skladu su s mišljenjem Stalnog odbora za biocidne pripravke,

         DONIJELA JE OVU ODLUKU:
   Članak 1.
   Za tvari i vrste proizvoda navedene u Prilogu, novi rok za dostavljanje dokumentacije je 30. rujna 2013.
   Članak 2.
   Ova je Odluka upućena državama članicama.

      Sastavljeno u Bruxellesu 20. kolovoza 2012.

            Za Komisiju

         Janez POTOČNIK

            Član Komisije

      (1)  SL L 123, 24.4.1998., str. 1.

      (2)  SL L 325, 11.12.2007., str. 3.
   PRILOG

      Tvari i vrste proizvoda za koje je novi rok za dostavu dokumentacije 30. rujna 2013.

               Naziv

               EZ broj

               CAS broj

               Vrsta proizvoda

               Država članica izvjestiteljica

               Triklosan

               222-182-2

               3380-34-5

               2

               DK

               Triklosan

               222-182-2

               3380-34-5

               7

               DK

               Triklosan

               222-182-2

               3380-34-5

               9

               DK

               2-fenoksietanol

               204-589-7

               122-99-6

               3

               UK


title: Odluka (EU) 2016/253 Europskog parlamenta i Vijeća od 25. studenoga 2015. o mobilizaciji instrumenta fleksibilnosti za hitne proračunske mjere za rješavanje izbjegličke krize

text:
               24.2.2016

               HR

               Službeni list Europske unije

               L 47/6

         ODLUKA (EU) 2016/253 EUROPSKOG PARLAMENTA I VIJEĆA
   od 25. studenoga 2015.
   o mobilizaciji instrumenta fleksibilnosti za hitne proračunske mjere za rješavanje izbjegličke krize
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (1), a posebno njegovu točku 12.,
   uzimajući u obzir prijedlog Europske komisije,
   budući da:

               (1)

               Člankom 11. Uredbe Vijeća (EU, Euratom) br. 1311/2013 (2) omogućuje se mobilizacija instrumenta fleksibilnosti u okviru godišnje gornje granice od 471 milijuna EUR (u cijenama iz 2011.) radi financiranja jasno utvrđenih rashoda koji se nisu mogli financirati u okviru gornjih granica raspoloživih za jedan ili više drugih naslova.

               (2)

               Zbog hitne potrebe potrebno je mobilizirati velik dodatan iznos kako bi se financirale mjere u svrhu ublažavanja migracijske i izbjegličke krize.

               (3)

               Nakon razmatranja svih mogućnosti preraspodjele odobrenih sredstava u okviru gornje granice rashoda iz naslova 3. (Sigurnost i građanstvo) i naslova 4. (Globalna Europa), čini se nužnim mobilizirati instrument fleksibilnosti kako bi se dopunilo financiranje u općem proračunu Europske unije za financijsku godinu 2016. iznad gornje granice iz naslova 3. za 1 506 milijuna EUR i naslova 4. za 24 milijuna EUR kako bi se financirale mjere u području migracije i izbjeglica. Za tu bi se mobilizaciju trebali koristiti neiskorišteni godišnji iznosi raspoloživi za instrument fleksibilnosti iz financijskih godina 2014. i 2015.

               (4)

               Na temelju očekivanog profila plaćanja odobrena sredstva u okviru mobilizacije instrumenta fleksibilnosti trebala bi biti raspodijeljena na više financijskih godina te su procijenjena na 734,2 milijuna EUR u 2016., 654,2 milijuna EUR u 2017., 83 milijuna EUR u 2018. i 58,6 milijuna EUR u 2019.,

         DONIJELI SU OVU ODLUKU:
   Članak 1.
   1.   Za opći proračun Europske unije za financijsku godinu 2016. instrument fleksibilnosti mobilizira se kako bi se osigurao iznos od 1 506 milijuna EUR u odobrenim sredstvima za preuzimanje obveze iz naslova 3. (Sigurnost i građanstvo) i 24 milijuna EUR u odobrenim sredstvima za preuzimanje obveza iz naslova 4. (Globalna Europa).
   Ti će se iznosi upotrijebiti za financiranje mjera za upravljanje izbjegličkom krizom.
   2.   Na temelju očekivanog plana isplate odobrena sredstva u okviru mobilizacije instrumenta fleksibilnosti iznose kako slijedi:

               (a)

               734,2 milijuna EUR u 2016.;

               (b)

               654,2 milijuna EUR u 2017.;

               (c)

               83,0 milijuna EUR u 2018.;

               (d)

               58,6 milijuna EUR u 2019.

         Pojedinačni iznosi za svaku financijsku godinu odobravaju se u skladu s godišnjim proračunskim postupkom.
   Članak 2.
   Ova Odluka objavljuje se u Službenom listu Europske unije.

      Sastavljeno u Strasbourgu 25. studenoga 2015.

            Za Europski parlament

            Predsjednik

         M. SCHULZ

            Za Vijeće

            Predsjednik

         N. SCHMIT

      (1)  SL C 373, 20.12.2013., str. 1.

      (2)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


title: 2008/144/EZ: Odluka Vijeća od 28. siječnja 2008. o sklapanju Protokola kojim se izmjenjuje Sporazum o pomorskom prometu između Europske zajednice i njezinih država članica, s jedne strane, i Narodne Republike Kine, s druge strane, uzimajući u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji

text:
               11/Sv. 116

               HR

               Službeni list Europske unije

               305

         32008D0144

               L 046/37

               SLUŽBENI LIST EUROPSKE UNIJE

         ODLUKA VIJEĆA
   od 28. siječnja 2008.
   o sklapanju Protokola kojim se izmjenjuje Sporazum o pomorskom prometu između Europske zajednice i njezinih država članica, s jedne strane, i Narodne Republike Kine, s druge strane, uzimajući u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji
   (2008/144/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. u vezi s člankom 300. stavkom 2. prvim podstavkom prvom rečenicom i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               1.

               Sporazum o pomorskom prometu između Europske zajednice i njezinih država članica, s jedne strane, i Narodne Republike Kine, s druge strane, (dalje u tekstu Sporazum), bio je potpisan u Bruxellesu 6. prosinca 2002.

               2.

               Protokol, kojim se izmjenjuje Sporazum uzimajući u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji, bio je potpisan u Pekingu 5. rujna 2005.

               3.

               U skladu s člankom 6. stavkom 2. Akta o pristupanju iz 2005., Bugarska i Rumunjska pristupaju Sporazumu po Protokolu između Vijeća i Narodne Republike Kine.

               4.

               Završeni su potrebni ustavni i institucionalni postupci i stoga je potrebno odobriti Protokol,

         ODLUČILO JE:
   Jedini članak
   1.   Protokol kojim se izmjenjuje Sporazum o pomorskom prometu između Europske zajednice i njezinih država članica, s jedne strane, i Narodne Republike Kine, s druge strane, uzimajući u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji, ovim se odobrava u ime Zajednice.
   Tekst Protokola (2) prilaže se ovoj Odluci.
   2.   Predsjednik Vijeća, u ime Europske zajednice i njezinih država članica, sastavlja obavijest predviđenu člankom 3. Protokola.

      Sastavljeno u Bruxellesu 28. siječnja 2008.

            Za Vijeće

            Predsjednik

         D. RUPEL

      (1)  Mišljenje doneseno 5. srpnja 2005. (SL C 157 E, 6.7.2006., str. 53.).

      (2)  SL L 46, 21.2.2008., str. 38.


title: Odluka Komisije (EU) 2015/810 od 23. siječnja 2015. o programu državnih potpora SA.20326 (2013/C) (ex 2012/NN) koji je provela Belgija (priopćeno pod brojem dokumenta C(2015) 130) (Tekst značajan za EGP)

text:
               23.5.2015

               HR

               Službeni list Europske unije

               L 128/21

         ODLUKA KOMISIJE (EU) 2015/810
   od 23. siječnja 2015.
   o programu državnih potpora SA.20326 (2013/C) (ex 2012/NN) koji je provela Belgija

         (priopćeno pod brojem dokumenta C(2015) 130)

   (Vjerodostojni su samo tekstovi na francuskom i nizozemskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 108. stavak 2. prvi podstavak (1),
   uzimajući u obzir Ugovor o Europskom gospodarskom prostoru, a posebno njegov članak 62. stavak 1. točku (a),
   nakon poziva zainteresiranim stranama da dostave primjedbe u skladu s navedenim člancima (2) i uzimajući u obzir njihove primjedbe,
   budući da:
   1.   POSTUPAK

               (1)

               Europska je komisija dopisom od 7. listopada 2011. obavijestila belgijska tijela o pokretanju nadzora programa N 649/2005 – „Mjere djelomičnog oslobođenja od poreza na dohodak u korist istraživanja i razvoja” (dalje u tekstu: „Program”).

               (2)

               Komisija je dopisima od 7. listopada 2011., 2. veljače 2012. i 6. siječnja 2013. zatražila informacije o provedbi programa. Komisija je osobito pozvala belgijska tijela da dostave popis poduzeća koja su 2009. i 2010. primila potporu veću od 200 000 EUR. Belgijska su tijela odgovorila dopisima od 17. studenoga 2011., 2. svibnja i 4. lipnja 2012. te 23. svibnja 2013.

               (3)

               Sastanak službi Komisije i belgijskih tijela održan je 13. lipnja 2013.

               (4)

               Komisija je dopisom od 4. prosinca 2013. Belgiji proslijedila svoju odluku o pokretanju postupka (dalje u tekstu: „odluka o pokretanju postupka”) (3) predviđenoga člankom 108. stavkom 2. UFEU-a (dalje u tekstu: „službeni postupak ispitivanja”).

               (5)

               Belgijska su tijela svoje opaske i odgovore na pitanja iz odluke o pokretanju postupka dostavila dopisima od 3. ožujka, 1. travnja te 4. i 27. srpnja 2014. Te su informacije dopunile porukama elektroničke pošte od 17. rujna, 17. listopada i 21. studenoga 2014. Komisija je 21. studenoga 2014. raspolagala svim informacijama potrebnima za ispitivanje spojivosti programa s unutarnjim tržištem.

               (6)

               Društvo D39S SPRL svoje je primjedbe iznijelo 9. travnja 2014. Komisija je te primjedbe dopisom od 16. svibnja 2014. proslijedila belgijskim tijelima. Belgijska tijela nisu komentirala te primjedbe.

         2.   OPIS MJERE

   2.1.   Cilj mjere

               (7)

               Program je odobren Odlukom Komisije C(2006) 2941 final od 4. srpnja 2006. (4) (dalje u tekstu: „Odluka”).

               (8)

               Programom je predviđeno uvođenje triju sljedećih mjera:

                           (a)

                           Oslobođenje od plaćanja poreza za zapošljavanje istraživača na istraživačkim projektima koji se provode u partnerstvu sa sveučilištima i ustanovama za visoko obrazovanje (dalje u tekstu: „mjera 1.”) kojim je predviđeno oslobođenje od poreza na dohodak u visini od 50 % u korist poduzeća koja plaćaju naknade za istraživače na istraživačkim projektima koji se provode u skladu s ugovorima o partnerstvu sklopljenima sa sveučilištima i ustanovama za visoko obrazovanje osnovanima u Europskom gospodarskom prostoru (5). Proračun za mjeru 1. procijenjen je na 34 milijuna EUR.

                           (b)

                           Oslobođenje od plaćanja poreza za zapošljavanje istraživača s određenim diplomama (dalje u tekstu: „mjera 2.”) kojim je predviđeno oslobođenje od poreza na dohodak u visini od 25 % u korist poduzeća koja plaćaju naknade za istraživače s određenom znanstvenom diplomom (6). Proračun za mjeru 2. procijenjen je na 62 milijuna EUR.

                           (c)

                           Oslobođenje od plaćanja poreza za mlada inovacijska poduzeća (Young Innovative Companies) (dalje u tekstu: „mjera 3.”) kojim je predviđeno oslobođenje od poreza na dohodak u visini od 50 % u korist poduzeća iz kategorije mladih inovacijskih poduzeća (7) koja plaćaju naknade za znanstveno osoblje. Proračun za mjeru 3. procijenjen je na 20 milijuna EUR.

               (9)

               Porez na dohodak jest porez na plaće isplaćene zaposlenicima koji poslodavac zadržava na izvoru i koji se potom uplaćuje državi. Tri mjere navedene u uvodnoj izjavi 8. oslobađaju dotična poduzeća od plaćanja jednog dijela poreza na dohodak isplaćenih od plaća istraživača navedenih u uvodnoj izjavi 8. točkama (a) i (b) te od znanstvenog osoblja navedenog u uvodnoj izjavi 8. točki (c).

               (10)

               Komisija je u Odluci smatrala da su mjere 1. i 2. opće mjere te, dakle, ne predstavljaju državne potpore u smislu članka 107. stavka 1. UFEU-a.

               (11)

               Mjera 3. kvalificirana je kao državna potpora u smislu članka 107. stavka 1. UFEU-a te se nakon provedenog ispitivanja smatralo da je spojiva s unutarnjim tržištem, s obzirom na kriterije utvrđene u Uredbi Komisije (EZ) br. 70/2001 (8).

               (12)

               U članku 5.a Uredbe (EZ) br. 70/2001 utvrđena su pravila primjenjiva na potpore za istraživanje i razvoj. Mjera 3 kvalificirana je kao potpora za projekte istraživanja i razvoja čiji su troškovi opravdani ako je riječ o troškovima osoblja zaposlenog na istraživačkom projektu (9). Prag intenziteta isplaćene potpore od 35 % primjenjiv je na projekte pretkonkurentskog razvoja (10).

         2.2.   Razlozi koji su doveli do pokretanja službenog postupka ispitivanja

               (13)

               Ispitivanjem su se pokazale nepravilnosti u pogledu odredba belgijskog nacionalnog prava povezanih s osnivanjem Mjere 3 i njezinom provedbom. Komisija je zato pokrenula službeni postupak ispitivanja uzimajući u obzir sljedeće elemente:

                           (a)

                           Belgija nije donijela mjere potrebne za usklađivanje svojeg zakonodavstva s pravom Unije. Relevantne odredbe nacionalnog prava ne upućuju na kategorije istraživanja koje su predviđene propisima Unije. Usklađivanje je provedeno tek u lipnju 2013. (11);

                           (b)

                           Belgija nije izmijenila program kako bi se prije 1. siječnja 2008. uskladio s odgovarajućim mjerama koje je Komisija predložila, a Belgija prihvatila (12);

                           (c)

                           Belgija nije obavijestila Komisiju o izmjenama ni o produljenju programa potpore te je time provela nezakonite potpore (13); i

                           (d)

                           u okviru nadzora Belgija nije dostavila dovoljno informacija o pojedinačno isplaćenim potporama.

               (14)

               U odluci o pokretanju Komisija se bavila i pitanjem o pravnoj osnovi primjenjivoj na analizu spojivosti nezakonito dodijeljene potpore u okviru Programa s unutarnjim tržištem. Komisija je u uvodnoj izjavi 40. te odluke zaključila da te potpore treba analizirati s obzirom na okvir Zajednice za državne potpore za istraživanje, razvoj i inovacije (dalje u tekstu: „Okvir IRI” (14)).

         3.   OPASKE BELGIJSKIH TIJELA

               (15)

               Treba podsjetiti da su belgijska tijela tijekom provedbe nadzora priznala da nisu izmijenila nacionalno zakonodavstvo kako bi se njime obuhvatilo upućivanje na kategorije istraživanja navedene u uvodnoj izjavi 13. točki (a), niti obavijestila o izmjenama unesenima u program (uzimajući u obzir da su izmjene provedene u skladu s Odlukom), niti su obavijestila o produljenju programa nakon 4. srpnja 2011.

               (16)

               Belgijska su tijela dopisima od 3. ožujka i 1. travnja 2014. dostavila popis poduzeća koja su od 2006. do 2013. bila oslobođena od poreza na dohodak (posljednji dostupni porezni podatci). Tijekom cijele provedbe 231 poduzeće bilo je korisnik programa.

               (17)

               Belgijska su tijela u dopisu od 3. ožujka 2014. navela i da su ispitala usklađenost Programa s Uredbom Komisije (EU) br. 651/2014 (15), a posebno s njezinim člankom 25. o potporama za projekte istraživanja i razvoja. Belgijska tijela nisu obavijestila Komisiju o rezultatu svojeg ispitivanja.

         4.   PRIMJEDBE TREĆIH ZAINTERESIRANIH STRANA

               (18)

               Društvo D39S, centar za istraživanje i razvoj koji djeluje u sektoru elektronike i telekomunikacije, navelo je da oslobođenje od poreza na dohodak predstavlja znatnu potporu kojom se mladim inovacijskim poduzećima omogućuje da zaposle dodatno osoblje. Zahvaljujući tom oslobođenju društvo je moglo ojačati svoju djelatnost u području istraživanja i razvoja, a istodobno brzo odgovoriti na potražnju na tržištu.

         5.   OCJENA POTPORE

   5.1.   Postojanje državne potpore u smislu članka 107. stavka 1. UFEU-a

               (19)

               Na temelju članka 107. stavka 1. UFEU-a, „svaka potpora koju dodijeli država članica ili koja se dodjeljuje putem državnih sredstava u bilo kojem obliku kojim se narušava ili prijeti da će se narušiti tržišno natjecanje stavljanjem određenih poduzetnika ili proizvodnje određene robe u povoljniji položaj, nespojiva je s unutarnjim tržištem u mjeri u kojoj utječe na trgovinu među državama članicama”.

               (20)

               Kvalifikacijom nacionalne mjere kao državne potpore podrazumijeva se da su ispunjeni sljedeći kumulativni uvjeti odnosno: i. da predmetna mjera daje gospodarsku prednost korisniku; ii. da je ta prednost državnog podrijetla; iii. da je ta prednost selektivna i iv. da predmetna mjera narušava ili prijeti da će narušiti tržišno natjecanje te da može utjecati na trgovinu među državama članicama.

               (21)

               U ovom slučaj od 25. veljače u oslobađanje od poreza na dohodak u korist mladih inovacijskih poduzeća porezna je mjera koja se financira državnim sredstvima. Mjera je selektivna jer se odnosi samo na poduzeća koja odgovaraju definiciji mladog inovacijskog poduzeća. Pridonoseći financiranju troškova za istraživanje i razvoj tih poduzeća, tom im se mjerom daje gospodarska prednost. Naposljetku, s obzirom na to da poduzetnici korisnici posluju na tržištu otvorenom trgovini unutar Europe, mjerom bi se moglo utjecati na tržišno natjecanje i trgovinu među državama članicama.

               (22)

               Program je u Odluci kvalificiran kao državna potpora (16). Belgijska tijela u okviru provedbe nadzora nisu osporila tu kvalifikaciju.

         5.2.   Zakonitost potpore

               (23)

               Komisija je u odluci o pokretanju utvrdila da je Belgija dodijelila nezakonite potpore jer nije obavijestila o povećanju stope oslobođenja od poreza na dohodak (povećanje s 50 % na 75 % na temelju Zakona o gospodarskom oporavku od 27. ožujka 2009. i povećanje s 75 % na 80 % na temelju Zakona o poreznim i financijskim odredbama te o odredbama o održivom razvoju od 17. lipnja 2013.) i o produljenju programa nakon 4. srpnja 2011. (Odlukom je predviđeno početno trajanje od pet godina). Belgija nije osporila tu ocjenu te je tijekom službenog postupka ispitivanja dostavila podatke o potporama isplaćenima poduzetnicima korisnicima programa. Ti su podatci Komisiji potrebni kako bi provela analizu spojivosti.

         5.3.   Analiza spojivosti potpore s unutarnjim tržištem

               (24)

               Komisija je u uvodnoj izjavi 40. odluke o pokretanju zaključila da se ispitivanje spojivosti Programa treba provesti u odnosu na Okvir IRI te ostaviti utvrđivanje primjenjivog članka otvorenim: odredbe o potporama za projekte istraživanja i razvoja (točka 5.1. Okvira IRI) ili odredbe o potporama mladim inovacijskim poduzećima (točka 5.4. Okvira IRI) jer se čini da se Program odnosi na tu posebnu kategoriju poduzeća.

         5.3.1.   Metodologija

               (25)

               Kao što je navedeno u uvodnoj izjavi 16., belgijska su tijela navela da je 231 poduzeće bilo korisnik programa tijekom cijelog razmatranog razdoblja. Analizom podataka mogli su se utvrditi sljedeći elementi:

                           (a)

                           Korisnici su potpora 183 poduzeća korisnici su potpora u iznosu manjem od 200 000 EUR u razdoblju od tri godine tijekom cijelog razmatranog razdoblja. Te potpore obuhvaćene Uredbom Komisije (EZ) br. 1998/2006 de minimis
                               (17) isključene su iz područja analize.

                           (b)

                           ostalih 48 poduzeća koji su korisnici potpora u iznosu većem od 200 000 EUR bila su predmet detaljne analize. Kada je riječ o tim poduzetnicima, belgijska su tijela navela sljedeće:

                                       —

                                       kategorije istraživanja kojima su obuhvaćeni projekti koje vode poduzetnici koji su korisnici (za potrebe provjere ispunjenosti uvjeta navedenih u točki 5.1. Okvira IRI),

                                       —

                                       način izračuna intenziteta potpore s priloženim primjerima (za potrebe provjere ispunjenosti uvjeta navedenih u točki 5.1. Okvira IRI),

                                       —

                                       datum osnivanja svakog poduzeća (za potrebe provjere ispunjenosti prvog uvjeta navedenog u točki 5.4. Okvira IRI),

                                       —

                                       postotak troškova za istraživanje i razvoj (za potrebe provjere ispunjenosti drugog uvjeta navedenog u točki 5.4. Okvira IRI),

                                       —

                                       dio ukupnog iznosa isplaćenog svakom poduzeću proizlazi iz mjere 3. (i time se kvalificira kao državna potpora), a dio iz mjere 1. i mjere 2. (za potrebe provjere ispunjenosti trećeg uvjeta navedenog u točki 5.4. Okvira IRI).

               (26)

               Analizom tog posljednjeg podatka (dio ukupnih isplaćenih potpora koji proizlazi iz mjere 3.) omogućeno je smanjenje područja analize jer je iznos isplaćene potpore na temelju Mjere 3 stoga bio manji od ukupnog iznosa koje su belgijska tijela priopćila (isplaćen na temelju cjelokupnog programa). Od 48 poduzeća navedena u uvodnoj izjavi 25. točke (b), 14 poduzeća korisnici su potpore u iznosu većem od 200 000 EUR na temelju mjere 3. tijekom cijeloga razmatranog razdoblja.

         5.3.2.   Analiza odredaba o potporama za projekte istraživanja i razvoja (točka 5.1. Okvira IRI)

               (27)

               U točki 5.1. Okvira IRI navedeni su kriteriji koji se trebaju ispuniti kako bi se potpore za projekte istraživanja i razvoja mogle proglasiti spojivima s unutarnjim tržištem.

                           (a)

                           U točki 5.1.1. utvrđeno je sljedeće: „dio projekta istraživanja mora se u potpunosti odnositi na jednu ili više od ovdje navedenih kategorija istraživanja: temeljno istraživanje, primijenjeno istraživanje, razvojno istraživanje”.
                           Kraljevskim dekretom od 23. ožujka 2014. (18) odsad je utvrđeno da Savezna služba za planiranje znanstvene politike koja je zadužena da pri ispitivanju predmeta provjeri „opis projekata ili programa istraživanja i razvoja za koje se traži mišljenje” i da provjeri pripadaju li projekti jednoj od kategorija istraživanja predviđenih Okvirom IRI i Zakonom. Za sva 48 poduzeća koja su bila predmet detaljnog ispitivanja, belgijska su tijela dostavila opis provedenih aktivnosti istraživanja i razvoja te kategoriju istraživanja kojoj ti projekti pripadaju. Komisija je mogla utvrditi da provedeni projekti pripadaju jednoj od tri kategorije predviđene Okvirom IRI te je zaključila da je ispunjen uvjet iz točke 5.1.1. Okvira.

                           (b)

                           U točki 5.1.2. Okvira IRI navedeni su iznosi intenziteta osnove potpore (25 % za razvojno istraživanje), iznosi koji se u određenim slučajevima mogu uvećati, posebno kada je potpora namijenjena malim i srednjim poduzetnicima (točka 5.1.3.(a) Okvira IRI).
                           Belgijska su tijela dopisom od 3. ožujka 2014. dostavila dodatne informacije o dvama povećanjima stope oslobođenja koji su doveli do primjenjivog sniženja poreza od 80 %, posebno u pogledu poštovanja intenziteta potpora predviđenih Odlukom. Primjenom načina izračuna koji je Komisija prihvatila u Odluci belgijska su tijela mogla dokazati da je povećanje stope izuzeća od poreza na dohodak na 80 % dovelo do najvećeg intenziteta od 28,28 %. Belgijska su tijela dostavila i pojedinosti o stopi intenziteta za poduzeća koja su predmet detaljnog nadzora. Komisija je utvrdila da je ta stopa usklađena s točkom 5.1.3. Okvira IRI kojom se predviđa najveći intenzitet od 35 % za srednja poduzeća i najveći intenzitet od 45 % za mala poduzeća u slučaju rada na razvojnom istraživanju. Te stope intenziteta povećavaju se u slučaju rada na primijenjenom ili temeljnom istraživanju.

                           (c)

                           U točki 5.1.4. Okvira IRI detaljno su opisani opravdani troškovi. U uvodnoj izjavi 16. odluke o pokretanju postupka Komisija je navela da su u relevantnim odredbama nacionalnog prava navedene kategorije osoblja kojima bi se oslobođenje moglo dodijeliti, ali nisu utvrđeni načini provjere koju provodi porezna uprava, ni raspodjela tog osoblja na projekt istraživanja i razvoja.
                           Kraljevskim dekretom od 23. ožujka 2014. odsad je utvrđeno da je Savezna služba za planiranje znanstvene politike zadužena da pri ispitivanju predmeta provjeri „elemente koji pokazuju da će radnik biti zaposlen na projektima ili programima istraživanja i razvoja” na temelju elemenata koje su dostavili poduzetnici koji su podnijeli zahtjev. Komisija je utvrdila da su relevantno nacionalno zakonodavstvo te način na koji ga belgijska tijela primjenjuju u skladu s odredbama točke 5.1.4. Okvira IRI.
                           Belgijska su tijela opisala projekte koje su pokrenula 48 poduzeća koja su bila predmet detaljnog ispitivanja te su navela broj i vrstu osoblja na temelju kojih je oslobođenje dodijeljeno.

               (28)

               S obzirom na prethodno navedeno, Komisija je zaključila da su isplaćene potpore na temelju Mjere 3 usklađene s točkom 5.1. Okvira IRI.

         5.3.3.   Analiza odredaba o potporama za mlada inovacijska poduzeća (točka 5.4. Okvira IRI)

               (29)

               U odluci o pokretanju Komisija je navela da, s obzirom na to da se potpore iz programa dodjeljuju u korist mladih inovacijskih poduzeća, ispitivanje njegove sukladnosti predviđeno je i na temelju točke 5.4. Okvira za istraživanje, razvoj i inovacije o potporama za mlada inovacijska poduzeća (uvodna izjava 46.). Međutim, Komisija je izrazila sumnju da poduzetnici korisnici Programa ne zadovoljavaju sve uvjete iz točke 5.4. (definicija malog poduzeća, starost, postotak troškova za istraživanje i razvoj, iznos potpore).

               (30)

               Analizom podataka koje su proslijedila belgijska tijela utvrđeno je da su na kraju 2013. samo dva poduzeća ispunjavala sve uvjete iz točke 5.4. Okvira IRI (ujedno i uvjete iz točke 5.1.).

               (31)

               Komisija je stoga zaključila da točka 5.1. Okvira IRI o potporama za projekte istraživanja i razvoja predstavlja primjenjivu pravnu osnovu.

         5.3.4.   Spojivost Programa od 1. srpnja 2014.

               (32)

               Okvir IRI, na temelju kojeg je analizirana spojivost Programa, istekao je 30. lipnja 2014.

               (33)

               Ako se ispune uvjeti iz poglavlja 1. i uvjeti iz članka 25. (potpore za istraživanje, razvoj i inovaciju), program bi od 1. srpnja 2014. mogao biti obuhvaćen izuzećem iz Opće uredbe o skupnom izuzeću. Belgijska su tijela pozvana da Komisiji priopće rezultat svoje analize i, ako je potrebno, da je obavijeste o produljenju programa.

         6.   ZAKLJUČAK

               (34)

               Komisija tvrdi da je Belgija provela Program kršeći članak 108. stavak 3. UFEU-a. Međutim, s obzirom na prethodno navedeno, Komisija smatra da su program koji belgijska tijela i dalje provode nakon 4. srpnja 2011. te njegove izmjene unesene do 30. lipnja 2014. spojive s unutarnjim tržištem na temelju članka 107. stavka 3. točke (c) UFEU-a,

         DONIJELA JE OVU ODLUKU:
   Članak 1.
   Mjera djelomičnog oslobođenja od poreza na dohodak u korist mladih inovacijskih poduzeća koju je Belgija poduzela do 30. lipnja 2014. spojiva je s unutarnjim tržištem na temelju članka 107. stavka 3. točke (c) UFEU-a.
   Članak 2.
   Ova je Odluka upućena Kraljevini Belgiji.

      Sastavljeno u Bruxellesu 23. siječnja 2015.

            Za Komisiju

         Margrethe VESTAGER

            Članica Komisije

      (1)  S učinkom od 1. prosinca 2009., članci 87. i 88. Ugovora o EZ-u postali su članak 107. odnosno članak 108. Ugovora o funkcioniranju Europske unije („UFEU”). U oba slučaja odredbe su u osnovi istovjetne. U svrhu ove Odluke, upućivanja na članke 107. i 108. UFEU-a odnose se, ako je potrebno, na članke 87. i 88. Ugovora o EZ-u. U UFEU-u su uvedene i određene terminološke promjene, primjerice izraz „Zajednica” zamijenjen je izrazom „Unija”, izraz „zajedničko tržište” izrazom „unutarnje tržište”, a izraz „Prvostupanjski sud” izrazom „Opći sud”. U ovoj se Odluci rabi terminologija iz UFEU-a.

      (2)  SL C 69, 7.3.2014., str. 122.

      (3)  Vidjeti bilješku 2.

      (4)  SL C 209, 31.8.2006., str. 10.

      (5)  Vidjeti uvodnu izjavu 5. Odluke od 4. srpnja 2006.

      (6)  Vidjeti uvodnu izjavu 8. Odluke od 4. srpnja 2006.

      (7)  Vidjeti uvodnu izjavu 12. Odluke od 4. srpnja 2006.

      (8)  Uredba Komisije (EZ) br. 70/2001 od 12. siječnja 2001. o primjeni članaka 87. i 88. Ugovora o EZ-u na državne potpore u korist malih i srednjih poduzeća (SL L 10, 13.1.2001., str. 33.).

      (9)  Vidjeti uvodnu izjavu 26. prethodno navedene Odluke.

      (10)  Vidjeti članak 5.a stavak 3. točku (c) Uredbe (EZ) br. 70/2001, kako je izmijenjena Uredbom Komisije (EZ) br. 364/2004 od 25. veljače 2004. o izmjeni Uredbe (EZ) br. 70/2001 u pogledu proširenja njezinog područja primjene na potporu za istraživanje i razvoj (SL L 63, 28.2.2004., str. 22.).

      (11)  Vidjeti uvodnu izjavu 17. i sljedeće iz odluke o pokretanju postupka.

      (12)  Dopis vlade Regije glavnoga grada Bruxellesa od 22. veljače 2008., dopis vlade Valonske regije od 17. ožujka 2008. i dopis vlade Flamanske regije od 3. srpnja 2007.

      (13)  Vidjeti uvodne izjave od 22. do 27. odluke o pokretanju postupka.

      (14)  SL C 323, 30.12.2006., str. 1.

      (15)  Uredba Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL L 187, 26.6.2014., str. 1.).

      (16)  Vidjeti uvodnu izjavu 21. Odluke od 4. srpnja 2006.

      (17)  Uredba Komisije (EZ) br. 1998/2006 od 15. prosinca 2006. o primjeni članaka 87. i 88. Ugovora na de minimis potpore (SL L 379, 28.12.2006., str. 5.).

      (18)  Kraljevskim dekretom od 23. ožujka 2014. izmjenjuje se kraljevski dekret o Zakonu o porezu na dohodak iz 1992. u području oslobođenja od plaćanja poreza na dohodak provedbom članka 275. stavaka 2. i 3. Zakona o porezu na dohodak iz 1992. Moniteur Belge, 31.3.2014.


title: 2014/811/EU: Odluka Europskog parlamenta i Vijeća od 22. listopada 2014. o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (zahtjev EGF/2013/002 BE/Carsid iz Belgije)

text:
               20.11.2014

               HR

               Službeni list Europske unije

               L 333/9

         ODLUKA EUROPSKOG PARLAMENTA I VIJEĆA
   od 22. listopada 2014.
   o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (zahtjev EGF/2013/002 BE/Carsid iz Belgije)

      (2014/811/EU)

   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1927/2006 Europskog parlamenta i Vijeća od 20. prosinca 2006. o osnivanju Europskog fonda za prilagodbe globalizaciji (1), a posebno njezin članak 12. stavak 3.,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (2), a posebno njezin članak 23. drugi stavak,
   uzimajući u obzir Uredbu Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje od 2014. do 2020. (3), a posebno njezin članak 12.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (4), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je radi pružanja dodatne potpore radnicima koji su otpušteni kao višak slijedom velikih strukturnih promjena u tokovima svjetske trgovine nastalih zbog globalizacije te kako bi im se pružila pomoć prilikom njihova ponovnog uključivanja na tržište rada.

               (2)

               EGF ne smije premašiti najveći godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe (EU, Euratom) br. 1311/2013.

               (3)

               Belgija je 2. travnja 2013. predala zahtjev za mobilizaciju EGF-a u vezi s otpuštanjima radnika u poduzeću Carsid SA te ga je do 4. srpnja 2014. dopunjavala dodatnim podacima. Taj je zahtjev u skladu sa zahtjevima za određivanje financijskih doprinosa kako je utvrđeno člankom 10. Uredbe (EZ) br. 1927/2006. Komisija stoga predlaže mobilizaciju iznosa od 911 934 EUR.

               (4)

               Sredstva iz EGF-a bi se stoga trebala mobilizirati radi pružanja financijskog doprinosa u vezi sa zahtjevom koji je podnijela Belgija,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2014. mobilizira se Europski fond za prilagodbu globalizaciji kako bi se osigurao iznos od 911 934 EUR u odobrenim sredstvima za preuzimanje obveza i odobrenim sredstvima za plaćanje.
   Članak 2.
   Ova Odluka objavljuje se u Službenom listu Europske Unije.

      Sastavljeno u Strasbourgu 22. listopada 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         B. DELLA VEDOVA

      (1)  SL L 406, 30.12.2006., str. 1.

      (2)  SL L 347, 20.12.2013., str. 855.

      (3)  SL L 347, 20.12.2013., str. 884.

      (4)  SL C 373, 20.12.2013., str. 1.